edisnord/MILQA-question-generation huggingface dataset:
qgen: title: Héraklész context: A harmadik feladata az volt, hogy élve befogja Artemisz istennő Kerüneiában (Akhaia és Árkádia határán, Oinoé közelében) élő aranyszarvú és rézlábú szarvasünőjét. Eurüsztheusz abban reménykedett, hogy Artemisz megharagszik Héraklészre. Az ünő a legóvatosabb állat volt az egész világon, és minden apró nesztől eliramodott, elfogását az is nehezítette, hogy rendkívül gyors volt. Kerek egy évig üldözte Héraklész, míg végül az Artemiszion-hegyen sikerült elfognia. Az állat szintén Mükénébe került. Héraklész, hogy elkerülje az istennő haragját, engesztelésül gazdag áldozatot mutatott be, és az istennő megbocsátott neki.
Más változatban amikor – vállán a szarvassal – Árkádián keresztül Mükéné felé tartott, összetalálkozott Artemisszel és Apollónnal. Ekkor Artemisz kérdőre vonta, Héraklész pedig Eurüsztheuszra és a végzetre hivatkozott, valamint arra, hogy nem ölte meg az állatot, és az istennő megbocsátott neki.

Kérdések:
Mi volt Héraklész harmadik feladata?
Milyen volt Artemisz szarvasünője?
Hol élt Artemisz szarvasünője?
Miért akarta Mükéné királya Héraklésszel befogatni Artemisz szarvasát?
Mennyi ideig üldözte Herkules Artemisz szarvasát?
Hol tudta elfogni Héraklész Artemisz szarvasünőjét?
Hová vitte Héraklész Artemisz szarvasát?
Hogy engesztelte ki Artemiszt Héraklész a szarvas elfogása miatt?
Megbocsátotta Artemisz Héraklésznek, hogy elfogta a szarvasát?
Milyen útvonalon vitte Artemisz szarvasát Héraklész Mükénébe?
Kivel találkozott Héraklész, amikor Artemisz szarvasát szállította?
Megölte Héraklész Artemisz szarvasát?
Hogy tudta Héraklész hangtalanul becserkészni Artemisz szarvasát?
Milyen messze van az Artemiszion-hegység Mükénétől?
Miért a vállán vitte Héraklész Artemisz élő szarvasünőjét?
Mit evett Héraklész, amíg Artemisz szarvasát hajkurászta?
Haragudott Artemisz Eurüsztheuszra?
qgen: title: Héraklész context: Hatodik munkájaként azt kapta, hogy ölje meg a sztümphaloszi húsevő madarakat. Nevüket onnan kapták, hogy Arkádiában, Sztümphalosz város mellett a sztümphaliszi tavak környékén éltek, és nagy pusztulást hoztak a vidékre. Tollaik és karmaik is kemény rézből voltak, s tollaikat úgy lőtték ki a földre mint a puskagolyót. Az ellenük vívott harc szinte kilátástalan volt, mert azt, aki a földről lőtt rájuk, védhetetlen tollzáporral árasztották el. Héraklész ezért felmászott egy fára, ahonnan kereplővel riasztotta fel a madarakat, s mikor már körülötte keringtek, ekkor nyilaival támadt rájuk, és sorban lőtte le őket. Félelem lett úrrá a madarakon, hiszen hiába dobálták a földre tollaikat, ezért messze szálltak Görögországtól, és soha nem tértek vissza.
Más változatban a farkasok elől elbújó madarakat egyáltalán nem találta meg. Végül Athénétől megkapta a Héphaisztosz által rézből készített csattogókat, amelyet a hegyoldalhoz ütögetve sikerült felreppenteni a madarakat. A levegőben szálló állatokat pedig egytől egyig lenyilazta.

Kérdések:
Mi volt Héraklész hatodik feladata?
Mit ettek a sztümphaloszi madarak?
Hol laktak a sztümphaloszi madarak?
Miből volt a sztümphaloszi madarak tolla és karma?
Ki tudták lőni a tollaikat a sztümphaloszi madarak?
Milyen eszközzel riasztotta fel Herkules a sztümphaloszi madarakat?
Milyen fegyvert használt Héraklész a sztümphaloszi madarak ellen?
Hogy reagáltak a sztümphaloszi madarak Héraklész támadására?
Mekkorák voltak a sztümphaloszi madarak?
Hányan voltak a sztümphaloszi madarak?
Mi történt a lenyilazott sztümphaloszi madarakkal?
qgen: title: Héraklész context: A hetedik próbája a vad krétai bika megszelídítése volt, ami Minósz királytól szökött meg. Ez volt a csorda legerősebb bikája, Akuszilaosz szerint ez volt az a bika, amelyik Európét vitte Zeuszhoz. Ezt a bikát maga Poszeidón küldte Minósznak, hogy áldozza fel tiszteletére, de a király nem akarta feláldozni. Helyette egy saját bikát ajánlott föl az istennek. Poszeidón azonban észrevette a csalást. Először Pasziphaéra küldött őrületet, aki beleszeretett a bikába, így született Minótaurosz. Később a bikát is megvadította, amely fel-alá rohangált a szigeten, és közben mindent pusztított. Héraklész a földre birkózta a bikát, és erős fogásából nem engedve végül a bika feladta a harcot. Lecsillapodva a hátára vette Héraklészt és átvitte őt a Kréta és Argosz közötti tengeren.
Eurüsztheusz azonban szabadon engedte a bikát, ami Athén és Marathón környékén bolyongott, és zaklatta a lakosságot. Később Minósz egyik fiának, Androgeósznak a halála is kapcsolatban állt ezzel a bikával. Végül Thészeusz ölte meg. Az állat a Bika csillagkép formájában az égen is látható.

Kérdések:
Mi volt Herkules hetedik munkája?
Kitől szökött meg a vad bika, amit Héraklésznak kellett megszelídítenie?
Hogy került a vad bika Minósz királyhoz?
Minek küldött Minósznak Poszeidón bikát?
Feláldozta Minósz azt a bikát, amit Poszeidón küldött neki?
Észrevette poszeidón, hogy másik bikát áldozott fel Minósz neki?
Ki őrjítette meg Pasziphaét?
Hogy született Minótaurosz?
Hogy győzte le Héraklész Minósz megvadult bikáját?
Hol utazott Héreklész Minósz bikájának a hátán?
Ki engedte szabadon Minósz bikáját?
Ki ölte meg Minósz bikáját?
Miért vitte egy bika Európét Zeuszhoz?
Mennyi ideig úszott Minósz bikája Héraklésszal a tengeren?
Hogyan állt kapcsolatban Androgeósz halála Minósz bikájával?
Miért nem akarta Minósz feláldozni a Poszeidóntól kapott bikát?
Ki volt Pasziphaé?
qgen: title: Héraklész context: Nyolcadik feladatában meg kellett szereznie a trák bisztónok királyának, Diomédésznek emberevő lovait. Héraklész Diomédészt belökte kancái közé, a négy ló pedig felfalta gazdáját, és így sikerült Héraklésznak Mükénébe vezetni a lovakat.
Apollodórosz szerint egészen másképp történtek az események. Kis csapatával az istálló őreit legyőzte, majd elhajtotta a lovakat. A bisztónok üldözőbe vették őket, mire Héraklész kedvesére, Abdéroszra hagyta a lovakat, és visszafordult megküzdeni az üldözőkkel. A lovak a harc közben megették Abdéroszt, amikor közéjük lépett, hogy befogja őket a szekérbe. A bisztónok megfutamodtak, amikor Héraklész megölte Diomédészt. Abdrérosz sírjánál várost alapított, Abdérát, majd elvitte a lovakat Eurüsztheusznak. Ő azonban szabadon engedte őket, végül a medvék, oroszlánok és farkasok végeztek az emberevő lovakkal.

Kérdések:
Milyen állatokat kellett Héraklésznak becserkésznia a nyolcadik próba során?
Kiknek volt az uralkodója Diomédész?
Hová vezette Héraklész a négy emberevő lovat?
Hány emberevő lova volt Diomédésznek?
Hogyan halt meg Diomédész a különböző mondák szerint?
Ki volt Héraklész kedvese a nyolcadik próba idején?
Milyen állatok végeztek Diomédész emberevő lovaival?
Ki engedte szabadon Diomédész emberevő lovait?
Melyik városban élt Diomédész bisztón király?
Ki volt Apollodórosz?
Hol ismerkedett meg Héraklész Abdérosszal?
Miért nem ették meg az emberevő lovak Héraklészt?
qgen: title: Héraklész context: Lüdiában Omphalétől is született három fia, Atüsz, Agelaosz és Türszénosz. Ismét jócselekedeteket tett, legyőzte az epheszoszi kekrópidákat, az auliszi Szüneuszt és Xenodokét megölte. Dolikhé szigetén megtalálta Ikarosz partra vetett holttestét és eltemette, ettől kezdve nevezik a helyet Ikariának. Ennek emlékére Daidalosz életnagyságú szobrot készített Héraklészről. Az őrület azonban legalább egyszer ismét elővette: Daidalosz szobrát egy éjszaka kövekkel dobálta meg, mert élő embernek hitte. Nagy szabadságot élvezett Omphalé alatt, hiszen ekkor vett részt az argonauták kalandjában és a kalüdóni vadkanvadászaton, valamint Omphalé egyik szolgálójától is született egy fia, Alkaiosz.
Az argonautákkal kapcsolatban már az ókori szerzők is eltérő véleményen voltak. Hérodórosz szerint nem szállhatott hajóra a rabszolgasora miatt. Phereküdész szerint útközben Aphetaiban kiszált, mert a hajó panaszkodott, hogy őt már nem bírja el. Apollodórosz szerint utazása közben kedvesét, Theiodamasz fiát, Hülaszt elrabolták a nimfák. Hülaszt Héraklész és Polüphémosz keresték, közben az Argó elindult a boreaszok sürgetésére. Később Héraklész mindkét boreaszt megölte, amiért a szigeten hagyták.

Kérdések:
Kitől született Héreklésznak három fia Lüdiában?
Mit tett Herkules Szüneusszal és Xenodokéval?
Hol találta meg Ikarosz holttestét Héraklész?
Kiről nevezték el Ikariát?
Ki készített Héraklészről életnagyságú szobrot?
Megcsalta Héraklész Omphalét?
Hol vadászott vadkanra Héraklész?
Héraklész a fiúkat is szerette?
Miből készítette Daidalosz Héraklész szobrát?
Hol található Ikaria?
Miért ölte meg Héraklész Xenodokét?
qgen: title: Héraklész context: A görög források szerint Héraklész a szkíták ősapja, Szkítia első benépesítője az Ekhidnával nemzett Szküthész révén. A szkíták és Ekhidna kapcsolatba hozása arra utal, hogy a görögök barbár népet láttak a pusztai lovas harcosokban. A magyar krónikai hagyomány a magyarságot a szkíták és a hunok leszármazottjának tekinti.
A történeti források megemlékeznek a honfoglalók Héraklész-tiszteletéről és Héraklészt ábrázoló bálványairól. Héraklészt Mátyás király is kiemelt tiszteletben részesítette.
Madách Imre egy korai, 1843-as születésű drámájában (Férfi és nő) dolgozta fel Héraklész házassága válságának és halálának történetét.

Kérdések:
A görögök szerint melyik népnek volt Héraklész az ősapja?
Ki volt Szküthész anyja?
Melyik magyar király tisztelte Herkulest?
Melyik magyar drámaíró írt darabot Héraklész házassági válságáról?
Mikor írt Madách drámát Héraklészről?
Hol volt Szkítia?
Hogy ismerkedett meg Héraklész Ekhidnával?
Kitől hallott Máytás király Héraklészről?
qgen: title: I. István magyar király context: I. (Szent) István (születési nevén: Vajk, latinul: Sanctus Stephanus) (975 körül – 1038. augusztus 15.) az utolsó magyar fejedelem és az első magyar király. Géza fejedelem és Sarolt fejedelemasszony fia, a keresztény magyar állam megteremtőjeként a magyar történelem egyik legkiemelkedőbb alakja. A katolikus egyház egyházszervezői tevékenysége miatt szentté avatta és Magyarország fővédőszentje lett.
969 és 980 között született, keresztelésére 985 és 989 között kerülhetett sor. Liudolf Gizellát, II. Henrik bajor herceg leányát 995 körül vette feleségül. Már apja, Géza 997-es halálától magyar fejedelem, majd 1001. január 1-én (az akkor érvényes Julián naptár alapján 1000 karácsonyán) történt megkoronázása által „Isten kegyelméből” Magyarország királya. A magyarok országát, a magyar törzsek szövetségéből kialakult fejedelemséget egységes keresztény állammá szervezte át. Ez az államalakulat 1028-tól kis híján az egész Kárpát-medencére kiterjedt és államformájában a 20. századig nem történt változás. Az általa meghirdetett új politikai irányvonalnak ellenszegülő magyar törzseket kényszerrel vagy békés úton maga mellé állította és az ellene irányuló lázadásokat leverte.

Kérdések:
Milyen néven látta meg a napvilágot Szent István király?
Mi I. István neve latinul?
Mikor halt meg I. István?
Miben halt meg Szent István király?
Ki volt az utolsó magyar fejedelem?
Ki volt az első magyar király?
Mi a különbség a fejedelem és a király között?
Géza fejedelem Vajk apja volt?
Szent Istvánnak volt testvére?
Miért tekintjük Szent István királyt a magyar történelem egyik legfontosabb alakjának?
Miért avatták szentté I. Istvánt?
Ki a magyarok fő védőszentje?
Szent István király mikor született?
Miért nem ismerjük I. István pontos születési dátumát?
Szent Istvánnak ki volt a felesége?
Mikor koronázták meg István királyt?
qgen: title: I. István magyar király context: Az ezeréves magyar törvénytár az általa alkotott törvényekkel kezdődik. Az államszervezet kiépítésével párhuzamosan megszervezte a magyar keresztény egyházat, ezért ő és utódai viselhették az apostoli király címet. Magyarországon minden év augusztus 20-a, 1083-as székesfehérvári szentté avatásának évfordulója 1771 óta – kisebb-nagyobb megszakításokkal – nemzeti ünnep. Külföldön, mivel halála napján Nagyboldogasszony napja van, az azt követő napon, augusztus 16-án ünneplik. Mumifikálódott jobb keze, a Szent Jobb jelentős katolikus ereklye.
Legalább egy érsekséget, hat püspökséget és három bencés monostort alapított, így a magyar egyház a Szent Római Birodalomtól függetlenül működhetett. A kereszténység terjedését szigorú büntetésekkel kényszerítette ki. A közigazgatást a várak köré szervezte és kialakította a vármegyerendszert. Miután sikerült békét teremtenie, az ország a zarándokok és a kereskedők kedvelt útvonalává vált.

Kérdések:
A magyar történelemben kik viselhették az apostoli király címet?
Mi történt 1083. augusztus 20-án Székesfehérváron?
Minek van évfordulója Magyarországon minden év augusztus 20-án?
István királyt hol avatták szentté 1083-ban?
Mióta ünnep Magyarországon augusztus 20.?
Mi a Szent Jobb?
Hol látható a Szent Jobb?
Kinek az ereklyéje a Szent Jobb?
Szent István király hány püspökséget alapított Magyarország területén?
Hol alapított bencés monostorokat István király?
István király keresztény volt?
Milyen büntetéseket alkalmazott Szent István király a kereszténységet elutasító alattvalói ellen?
qgen: title: I. István magyar király context: A helyszín szintén bizonytalan. A Hartvik-féle legenda említi Esztergomot, ám ez az adat István-korabeli forrással nem igazolható. Ha ez igaz, az a születés idejét 972 utánra teszi, mivel a család akkor költözött ide. A mai esztergomi székesegyház északi lépcsőtornya mellett helyezkedett el a Szent István protomártír-templom, amelyről egy 1397-es canonica visitatio (kánoni látogatás) azt mondja, hogy a mellette fekvő, kápolnává átalakított szobában született. A helyet ma emléktábla jelöli. Más források szerint Vajk Székesfehérvárott, apja palotájában látta meg a napvilágot. Géza erőszakosan terjesztette a kereszténységet alattvalói között, habár saját maga nem hagyta el a pogány istenek kultuszát. Mind a nagyobb legenda, mind a szinte korabeli Merseburgi Thietmar szerint Géza fejedelem erőszakos és kegyetlen uralkodó volt, azt sugallva, hogy hatalmát magyar főnökök legyőzésével szerezte meg.

Kérdések:
Hol született I. István magyar király?
Mi bizonyítja, hogy István király Esztergomban született?
Hol helyezkedett el az esztergomi Szent István protomártír-templom?
Géza fejedelem keresztény volt?
Miért nem keresztelkedett meg Géza fejedelem?
Géza fejedelemnek miért volt fontos, hogy az alattvalói felvegyék a kereszténységet?
Ki volt Merseburgi Thietmar?
A legendák szerint mi jellemezte Géza fejedelmet?
Mi bizonyítja, hogy Géza fejedelem a hatalmat magyar főnököket legyőzve szerezte meg?
qgen: title: I. István magyar király context: István apja az Árpád-házból származó magyar nagyfejedelem, Géza, anyja pedig az erdélyi II. Gyula Bizáncban, keleti rítus szerint megkeresztelkedett Sarolt nevű leánya volt. Gyula Erdély fölött bírt hatalommal, és a Maros és a Tisza folyókig terjedt befolyása. Több történész, köztük Kristó Gyula és Engel Pál szerint azonos azzal a Gylasszal, aki a bizánci krónikák szerint 952-ben keresztelkedett meg, és hithű kereszténnyé vált. Vannak, akik ezt vitatják, például Györffy György szerint „Ifjabb” Gyula volt, István anyai nagybátyja, aki István születése környékén költözött át a tiszántúli területeiről Erdélybe.

Kérdések:
Géza fejedelem az Árpád-házból származott?
Szent István Árpád-házi király volt?
Szent István királynak ki volt a nagyapja?
II. Gyula hol uralkodott a X. században?
I. István királynak ki volt az édesanyja?
Szent István anyja, Sarolt keresztény volt?
Milyen vallású volt I. István anyja, Sarolt?
Ki volt a bizánci krónikák szerint 952-ben megkeresztelkedett Gylasz?
qgen: title: I. István magyar király context: Születésekor a türk eredetű Vajk nevet kapta, mivel a mainzi érsek által a magyarok számára küldött térítő, Brúnó püspök ekkor már nem tartózkodott a Kárpát-medencében. László Gyula történész szerint török eredetű volt a Vajk, a név feltehetően a török hős, vezér jelentésű szóból származik. Ilyen módon a török bej szó rokona. Az eredetileg gazdag jelentésű szó a magyarban (bő) és a törökben is nemzetségfő jelentésűvé vált. A mondottakkal félig-meddig szemben áll például Balassa Zoltán véleménye, aki szerint a Vajk név török eredetű. Eredeti formája Bajik, jelentése pedig: Igaz ember.
Apját, Gézát és családját, mint például az ő öccsét, Mihályt, kérésére a német-római császár, I. Ottó által 972-ben a Magyar Fejedelemségbe küldött Brúnó püspök keresztelte meg. Géza a keresztségben az István nevet kapta. Azon vita folyik, hogy fia, Vajk ekkor élt-e már. Ennek az elméletnek két tény is ellentmond. Az egyik az, hogy egyes források 975-re teszik Vajk születését, a másik pedig az, hogy ha ilyen korán áttért volna a keresztény hitre, nyugaton nem Vajkként ismerték volna még sokáig.

Kérdések:
A Vajk név milyen eredetű?
Mit jelent a Vajk név?
Mikor érkezett a Magyar Fejedelemségbe Brúnó püspök?
Brúnó püspök kinek a megbízásából érkezett a Magyar Fejedelemségbe 972-ben?
Géza fejedelem meg volt keresztelve?
Miért keresztelkedett meg Géza fejedelem?
Milyen nevet kapott Géza fejedelem a keresztségben?
Élt István király 972-ben?
Ki keresztelte meg Szent István királyt?
qgen: title: I. István magyar király context: A Hartvik-legenda szerint már gyermekként megtanulta a teljes nyelvtant, eszerint latinul tudhatott, habár korában a legtöbb uralkodó nem tanult írni-olvasni, ezért ezt fenntartásokkal kezelik. A másik két, késő 11. századi legendában csak annyi szerepel, hogy herceghez illő nevelést kapott. Kristó szerint ez csak a testi nevelésére vonatkoztatható, beleértve a vadászatokat és a hadjáratokat.
Géza fejedelem összehívta a magyar törzsfőnököket és harcosokat István 14 vagy 15 éves korában, hogy bejelentse, ő lesz az utóda, és mindenkinek hűséget kellett esküdnie neki. Györffy forrásmegadás nélkül írt arról, hogy ekkor kapta István a nyitrai dukátust. Szlovák történészek, köztük Ján Steinhübel és Ján Lukačka elfogadják ezt az elméletet, és az eseményt 995 körülre teszik.

Kérdések:
Milyen neveltetésben részesült I. István király?
Miért nem tanultak meg olvasni az uralkodók a X. században?
Beszélt latinul Szent István király?
Mikor jelölte ki utódjaként Géza fejedelem a fiát, Istvánt?
Kik előtt jelentette be Géza fejedelem, hogy utódja a fia, István lesz?
qgen: title: I. István magyar király context: 995 körül rendezte el Géza fejedelem István házasságát is, II. Henrik bajor herceg lányát adta hozzá feleségül. Ez volt a magyar uralkodócsalád és egy európai uralkodócsalád első dinasztikus házassága. Gizella közeli rokonságban állt a Német-Római Birodalom császárával. A bajor Scheyern apátságban fennmaradt hagyomány szerint a szertartást a Scheyern kastélyban tartották, és Szent Adalbert adta össze őket. Gizella bajor lovagok kíséretében érkezett Magyarországra, akik közül többen birtokot kaptak, és itt telepedtek le. A továbbiakban István segédcsapata lettek. Györffy szerint az esküvő után a pár Nyitrában telepedett le.

Kérdések:
Milyen származású volt Gizella, Szent István felesége?
Mikor házasodott össze Gizella és Szent István?
Ki volt I. István király apósa?
Miért volt nagy politikai jelentősége I. István és Gizella házasságának?
I. István és Gizella hol kötöttek házasságot egymással?
Ki adta össze I. Istvánt és Gizellát 995-ben?
Hol élt István király és Gizella az esküvőjük után?
qgen: title: I. István magyar király context: Ennek érdekében 999-ben Asztrik pannonhalmi apátot küldte Rómába, hogy az ott időző III. Ottó német-római császárral (István sógorával) tárgyaljon. A kortárs Theotmár merseburgi püspök legalábbis így írt róla. István szentté avatása előtt a Hartvik-féle legenda már arról tudósít, hogy II. Szilveszter pápa volt a követjárás célja, akitől koronát és apostoli áldást nyert, és így a Magyar Fejedelemség bekerült az európai keresztény nemzetek sorába, ezen belül is a nyugati kereszténység felé orientálódott. A pápai levéltár mindenesetre nem tudott erről, és jóval későbbiek az első lateráni említései. II. Szilveszter – mint Ottó kreációja – egyébként sem léphetett ilyen jelentőségű ügyben önállóan. Kristó és más történészek rámutatnak arra, hogy a császár és a pápa akkoriban szövetségesek voltak, ami valószínűsíti, hogy mindkét történet igaz lehet: a császár beleegyezésével kapott áldást a pápától.

Kérdések:
Kit küldött Rómába követségbe István király 999-ben?
III. Ottó császár és I. István király milyen rokoni viszonyban álltak egymással?
Mi volt a célja Asztrik pannonhalmi apát 999-es római látogatásának Theotmár püspök szerint?
Miért ment Asztrik pannonhalmi apát 999-ben Rómába a Hartvik-féle legenda szerint?
Melyik pápa küldött koronát I. István királynak?
Miért volt nagy jelentősége annak, hogy II. Szilveszter pápa 999-ben koronát küldött I. István királynak?
Mi cáfolja a feltevést, hogy II. Szilveszter pápa koronát küldött I. Istvánnak?
II. Szilveszter pápa és III. Ottó 999-ben ellenségek voltak?
Hol készült a magyar királyi korona?
qgen: title: I. István magyar király context: 75 évvel később VII. Gergely pápa, aki Magyarországot pápai hűbérnek tekintette, állította, hogy István király Szent Péternek, azaz a Szentszéknek ajánlotta az országot. Ezzel szemben a nagyobb legenda a Szűz Máriának tett felajánlásról tud. Modern történészek, köztük Engel Pál és Molnár Miklós egyetértenek abban, hogy István király mindig hangsúlyozta függetlenségét, és azt megvédte mind a császártól, mind a pápától. Például az általa kiadott iratok nem tartalmazzák más uralkodók nevét, amit egy hűbéres királytól elvártak. Továbbá az első törvénykönyvének bevezetőjében Isten kegyelméből uralkodó királynak nevezte magát.
A korona elfogadása az európai hatalmi rendszerbe tagozódás jelképe volt. Ezzel megalakult a keresztény, független Magyar Királyság. Ekkor már állt a veszprémi püspökség, és a győrinek is megvetették az alapjait.

Kérdések:
I. István kinek ajánlotta fel az országát?
VII. Gergely pápa független országnak tekintette Magyarországot?
István király fontosnak tartotta Magyarország függetlenségét a pápától és a császártól?
Milyen bizonyítékok vannak arra vonatkozóan, hogy Szent István független államként tekintett Magyarországra?
Milyen szimbolikus jelentősége volt annak, hogy I. István elfogadta a pápától a koronát?
qgen: title: I. István magyar király context: A koronázás rítusa a német uralkodók koronázásáét követte. Ennek során felkenték olajjal. A korona az általános vélekedés szerint nem azonos a ma Szent Korona néven ismert uralkodói jelvénnyel. A koronázáskor használt fejéket az 1031-ből fennmaradt palást ábrázolja, ezen nyitott, ékkövekkel díszített korona látható.
István király másik királyi jelvénye egy zászlós lándzsa volt, ami a szuverenitást szimbolizálta. Például első érméi a LANCEA REGIS felirattal készültek, és egy zászlós lándzsát tartó kezet ábrázoltak. A kortárs Adémar de Chabannes szerint a lándzsát III. Ottó küldte Géza fejedelemnek annak jeléül, hogy élvezze a legnagyobb szabadságot az ország birtoklásában. István királyt oklevelei többféleképpen is említik: Ungarorum rex (magyarok királya), Pannoniorum rex (pannonok királya), vagy Hungariae rex (Magyarország királya). A pénzverés az 1020-as években kezdődött. Dénárjai Európa-szerte népszerűvé váltak, ahogy azt a Skandináviában előkerült hamisítványok is mutatják.

Kérdések:
I. István királyt hogyan koronázták meg?
I. István koronája hogyan nézett ki?
A Szent Koronával koronázták meg I. Istvánt?
Mik voltak I. István királyi jelvényei?
István király zászlós lándzsája minek a jelképe volt?
Mit jelent a LANCEA REGIS felirat I. István pénzérméin?
Milyen képet vertek I. István király első pénzérméire?
Ki küldte István király zászlós lándzsáját Magyarországra?
Milyen néven szerepel a korabeli oklevelekben István király?
Mikor kezdett el saját pénzt verni Szent István?
Honnan tudjuk, hogy I. István pénzérméi egész Európában népszerűek voltak?
qgen: title: I. István magyar király context: A koronázását követően István a keresztény Magyar Királyság első uralkodója lett, ám tényleges hatalmának megszilárdításáért még tennie kellett, le kellett győznie törzsi ellenfeleit. A harcokat elsőként 1002-ben vagy 1003-ban indította meg Erdély ellen, ahol a saját nagybátyja, az „Ifjabbik” Gyula ellen kellett megküzdenie. Győzelme után őt a családjával együtt fogságba ejtette, sóbányáit elkobozta, országát beolvasztotta sajátjába, és ott is megkezdte a keresztény hittérítést. A kortárs Hildesheimi évkönyv szerint a térítés erőszakos volt.
Az ifjabb Gyula nem sokáig volt fogoly, mert Merseburgi Thietmar szerint Vitéz Boleszló lengyel fejedelemhez szökött,

Kérdések:
Mit kellett tennie István királynak a koronázás után, hogy megszilárdítsa a hatalmát?
Kik voltak I. István törzsi ellenfelei?
Mikor indult Erdély ellen I. István király?
Miért indult hadba Erdély ellen Szent István király?
Kit kellett legyőznie Erdélyben I. Istvánnak, hogy megszilárdítsa a hatalmát?
Ki volt az "Ifjabbik Gyula" a magyar történelemben?
Mi történt Erdéllyel a XI. században az "Ifjabbik Gyula" fogságba esése után?
Hogyan büntette meg I. István király az Ifjabbik" Gyulát, miután legyőzte őt?
Mi a bizonyíték arra, hogy I. István erőszakos hittérítést folytatott Erdélyben?
Hová szökött meg az "Ifjabb" Gyula I. István fogságából?
qgen: title: I. István magyar király context: aki egy elfoglalt felvidéki magyar erődítményt bízott rá, ahová viszont István utánaküldte a feleségét. István idővel kiverte az elfoglalt erődítményből. Gallus Anonymus szerint a lengyel király egészen a Dunáig jutott. Györffy szerint azonban csak a Morava folyóig hatolt az 1010-es években. Másrészt a Lengyel-magyar krónika azt írja, hogy a lengyel király nagy területeket foglalt el a Felvidékből, és Esztergomig jutott. Steinhübel szlovák történész azt állítja, hogy ez bizonyítja, hogy a későbbi Szlovákia 1002 és 1030 között lengyel uralom alatt állt. Györffy szerint azonban ez a tudósítás nem hiteles, mert abszurditásban igyekszik felülmúlni a másikat, és ellentmond az összes hiteles 11. századi forrásnak.

Kérdések:
Mi alapján állítja Steinhübel szlovák történész, hogy Szlovákia 1002 és 1030 között lengyel uralom alatt állt?
qgen: title: I. István magyar király context: Uralkodása során István még két törzsi állammal számolt le. Gyula legyőzése után István a Képes Krónika szerint Keán, bolgárok és szlávok vajdája ellen vezetett hadat, akiknek földjét a természeti környezet is jól védte. Több történész, mint Lenkey Zoltán és Thoroczkay Gábor szerint Keán egy kis ország uralkodója volt Erdély déli részén, és István 1003 körül elfoglalta az országát. Mások, köztük Györffy szerint ez az 1010-es évek végén Bulgária ellen indított hadjáratra emlékezik. Keán a 10. század vége óta magyar törzsfőként viselkedett, és már Gézával is szembeszállt. Keánt alattvalói vajdának hívták, miután István legyőzte és megölte, helyére ispánt (gyulát) helyezett. Az új ispánt a nép továbbra is vajdának hívta, ebből alakult ki az erdélyi vajdaság intézménye.
A fekete magyarok Querfurti Brúnó és Adémar de Chabannes szerint szintén István király ellenségei voltak.

Kérdések:
Szent István hány törzsi államot győzött le uralkodása során?
Ki volt Keán a magyar történelemben?
Hol uralkodott Keán a X. század végétől fogva?
Mikor foglalta el I. István Keán országát?
Géza fejedelem és Keán milyen viszonyban voltak egymással?
Hogyan hívták Keánt az alattvalói?
Az erdélyi vajdaság intézménye mikorra nyúlik vissza?
Hogyan alakult ki a vajdaság intézménye Erdélyben?
Kiket hívtak fekete magyaroknak a X. század végén?
qgen: title: I. István magyar király context: István 1008-ban ellenük viselt hadat. A fekete magyarok azonosítása bizonytalan, de feltehetően a Délkelet-Dunántúlon élő idegen etnikumú katonai segédnépekkel, a kavarokkal vagy kabarokkal azonosak. Györffy szerint a Tiszánál éltek, Thoroczkay szerint a Dél-Dunántúlon. Ebben az esetben az ő területükön alapította meg 1009-ben a pécsi püspökséget, és talán a kalocsai érsekség is ennek a győztes háborúnak köszönheti megalakulását. A fekete magyarok területén alakította ki Baranya és Tolna, valamint Bodrog és Bács vármegyéket. Querfurti Brúnó erőszakos térítésről adott hírt, amiből arra következtethetünk, hogy István király legkésőbb 1009-ig elfoglalta a területet. Ekkoriban érkeztett Azo bíboros, pápai legátus Magyarországra, amikor meghúzták a pécsi püspökség határát 1009. augusztus 23-án.

Kérdések:
Kiket hívtak fekete magyaroknak a X. század végén?
Mikor fordult Szent István király a "fekete magyarok" ellen?
Hol éltek a fekete magyarok a X. század végén?
Milyen vármegyéket hozott létre István király a fekete magyarok területén?
Mikor győzte le Szent István a fekete magyarokat?
Hányban alakították meg a pécsi püspökséget?
Mikor húzták meg a pécsi püspökség határát?
Miért érkezett Azo bíboros 1009-ben Magyarországra?
qgen: title: I. István magyar király context: István azonban nem csak fegyverrel teremtett rendet országában. Mivel lánytestvéreinek kiházasítása is rámaradt, ebben is igyekezett politikai célokat szem előtt tartani. Az egyes feltételezések szerint Sarolta nevezetű húgát a Felvidéken élő kavar törzsrész vezetőjéhez, Aba Sámuelhez adta feleségül. Ezzel sikerült elérnie azt, hogy a sógorával nem kellett fegyveresen szembeszállnia, és ezzel Sámuel országrésze szintén beolvadt Istvánéba, cserébe pedig István a német mintára alapított palotaispáni (palotagróf) címmel ruházta fel. Mindennek a feltétele az volt, hogy Sámuel térjen át a keresztény hitre. A házasság révén István országa 1010-re kiterjedt a Mátra vidékére is, ahol megalapította az egri püspökséget, illetve létrehozta Újvár vármegyét. Az Aba nemzetség volt a leghatalmasabb, ami István királyt támogatta. Anonymus, Kézai Simon és más krónikások szerint a Csákok és több más 13. századi nemesi család a behódolt előkelők utódai voltak.

Kérdések:
Milyen eszközökkel igyekezte megszilárdítani hatalmát I. István a koronázást követően?
Hány testvére volt I. István királynak?
Kit adott feleségül Szent István Aba Sámuelhez?
Ki volt Aba Sámuel?
Milyen rokoni kapcsolat volt Szent István és Aba Sámuel között?
Miért adta feleségül Szent István király a testvérét Aba Sámuelhez?
Milyen címet kapott Aba Sámuel I. István királytól?
Mi volt a feladata a palotaispánnak I. István udvarában?
Aba Sámuel keresztény volt?
Hol volt Újvár vármegye I. István uralkodása alatt?
Az Aba nemzetség támogatta I. István hatalmi törekvéseit?
Melyik volt a legbefolyásosabb nemzetség, amelyik Szent Istvánt támogatta?
Aba Sámuel területeit hogyan szerezte meg I. István?
qgen: title: I. István magyar király context: Másik testvérét, Ilonát 1009-ben adta feleségül a velencei dózséhoz, Orseolo Ottóhoz. Az ő házasságukból született Orseolo Péter, István későbbi utódja is. Ezzel a házassággal István elérte, hogy rendeződött a régóta rossz magyar–bizánci viszony, hiszen Velence a Bizánci Birodalom hűbérese volt, a kapcsolat a következő évtizedben pedig már szövetségi szintre jutott. Szintén békés úton egyezett ki a Körös-vidék törzsfőjével, Vatával, akinél elérte, hogy felvegye a kereszténységet.
Ajtony vezér a Maros vidéken építette ki erős törzsi államát. Ő Istvántól függetlenül vette fel a görög rítus szerinti kereszténységet, de nem élt a hit szabályai szerint, ugyanis egyszerre hét felesége is volt.

Kérdések:
Szent István kihez adta férjhez Ilona nevű testvérét?
Mikor ment feleségül Szent István király testvére, Ilona Orseolo Ottóhoz?
Orseolo Péter milyen rokoni kapcsolatban állt Szent Istvánnal?
Ki volt Orseolo Péter édesapja?
Miért adta férjhez a testvérét I. István a velencei dózséhoz?
Miért volt rossz viszonyban Bizánc a Magyar Királysággal Szent István király idején?
Ki volt a magyar történelemben Vata?
Miért keresztelkedett meg Vata, a Körös-vidék törzsfője?
Hogyan vette rá Szent István Vatát, hogy térjen át a kereszténységre?
Hol uralkodott Ajtony vezér?
Hány felesége volt Ajtony vezérnek?
Mi bizonyítja, hogy Ajtony vezér nem volt hithű keresztény?
Miért döntött úgy Ajtony vezér, hogy felveszi a keresztény hitet?
qgen: title: I. István magyar király context: A király 1028-ban lépett fel Ajtony ellen. Szent Gellért legendája említést tesz István király és Ajtony konfliktusáról is. Ajtony a Maros vidékének ura volt. A konfliktust több történész az 1020-as évek végére teszi, habár Györffy és még néhányan egy évtizeddel korábbra datálják. Ajtony, akit a bizánciak segítettek hatalomra, vámot vetett ki a sóra, amit a Maroson szállítottak a királynak. A király hadsereget küldött ellene Csanád vezetésével, Ajtony pedig elesett a csatában. Birtokán megszervezték Csanád megyét a régi központjával mint megyeszékhellyel, amit szintén a győztes hadvezérről neveztek el. Élére Csanádot, Doboka fiát állította, aki győzelmet aratott a marosvári nagyúr felett, és ő maga vetett véget a törzsfő életének és államának. A területen újabb püspökség, a marosvári (ma Szeged-Csanádi) létesült. Ide a király Gellértet iktatta be püspöknek 1030-ban. Ezzel a győzelemmel lezárult az uralkodása alatti belháborúk kora, és István ténylegesen is szinte az egész Kárpát-medencére kiterjedő ország ura lett.

Kérdések:
Szent István király mikor fordult Ajtony ellen?
Honnan ismerjük I. István és Ajtony vezér konfliktusának részleteit?
Hogyan számolt le Szent István Ajtony vezérrel?
Ki vezette Szent István király seregét Ajtony ellen?
Csanád megye honnan kapta a nevét?
Csanád kinek a fia volt?
Ki ölte meg Ajtony vezért a XI. században?
Mikor nevezték ki Gellértet a marosvári püspökség élére?
Hogy hívják ma az egykori marosvári püspökséget?
Mi volt eredetileg a Szeged-Csanádi püspökség neve?
qgen: title: I. István magyar király context: A korszak másik nagyhatalmával, a Bizánci Birodalommal is békés kapcsolatokra törekedett, ezt támasztja alá, hogy bizánci szövetségben részt vett egy 1018-as bolgárok elleni hadjáratban. A seregek Cesaries, Györffy szerint a mai Ohrid városának közelében egyesültek. Leodvin, az első ismert bihari püspök szerint a háború 1018-ban ért véget Bulgária meghódításával. A pontos dátum azonban vitatott. Györffy amellett érvel, hogy István csak az utolsó évben csatlakozott a bizánciakhoz.
Uralkodása során két fő ellenséggel kellett szembenéznie: a besenyőkkel és a németekkel. A nomád besenyők Erdélybe zúdultak be, de a gyulafehérvári ispán csapatai elűzték őket. A másik, sokkal nagyobb veszélyt jelentő ellenség a németek voltak.

Kérdések:
Mi a bizonyíték, hogy I. István jó kapcsolatra törekedett Bizánccal?
Miért volt fontos István királynak, hogy jó viszonyban legyen Bizánccal?
Kik ellen harcolt I. István a Bizánci Birodalommal közösen?
I. István király mikor csatázott a bolgárok ellen?
Hol egyesültek egymással I. István és a Bizánci Birodalom seregei a bolgárok ellen?
Hol van Ohrid?
Hogy hívták régen Ohrid városát?
Sikerrel járt Szent István király a bolgárok elleni háborúban?
Ki volt az első ismert bihari püspök?
Szent István király számára ki volt a két legfontosabb külső ellenség?
Hol támadtak a Magyar Királyságra a XI. században a besenyők?
Kinek a csapatai győzték le a nomád besenyőket Erdélyben a XI. században?
A besenyők vagy a németek számítottak veszélyesebb ellenségnek Magyarország számára a XI. században?
qgen: title: I. István magyar király context: István sógorával, II. Henrikkel a bajor uralkodócsalád fiágon kihalt (1024), ezután a Német-római Birodalommal ideiglenesen megromlott a viszony. II. Konrád csak távoli rokona volt II. Henriknek. 1026-ban elkergette Orseolo Otto velencei dózsét, István király sógorát a városból. Rávette a bajorokat, hogy az ő fiát, III. Henriket fogadják el 1027-ben hercegüknek, habár Imre herceg is igényt tarthatott volna a területre anyja révén. Házasságot tervezett Bizánccal, követként Werner strasbourgi püspököt küldte Konstantinápolyba. A püspök zarándokként érkezett, ám István király megtagadta tőle a belépést, mivel ismerte valódi célját.

Kérdések:
Mikor halt meg II. Henrik, a bajor uralkodócsalád tagja?
Milyen rokoni kapcsolat fűzte össze I. Istvánt és II. Henriket?
Miért romlott meg Magyarország viszonya a Német-Római Birodalommal 1024-ben?
Mennyi időre romlott meg a viszony a Német-Római Birodalom és a Magyar Királyság között 1024-ben?
Orseolo Otto velencei dózsét mikor kergette el II. Konrád?
Miért kergette el II. Konrád Orseolo Otto velencei dózsét 1026-ban?
Ki volt a bajor II. Henrik utódja a trónon?
Ki volt II. Konrád fia, akit a bajorok 1027-ben hercegüknek fogadtak el?
III. Henrik és Imre herceg vetélytársak voltak Bajorország vezetéséért?
Imre herceg miért jöhetett számba a bajor trón várományosaként?
qgen: title: I. István magyar király context: 1029 környékén német és főleg bajor csapatok többször fosztogatták a Fischa és a Lajta közét, amire válaszul a magyar csapatok is a bajor területekre való betörésekkel reagáltak. Erre való hivatkozással II. Konrád német-római császár 1030 júniusában megtámadta Magyarországot, és a Rába folyónál átlépte a határt. Hadseregét személyesen vezette. Azonban nem ért el semmit,} mivel István a felperzselt föld taktikáját alkalmazva kiéheztette az ellenséget, majd Bécsnél be is kerítette a visszavonuló német sereget. A győzelemnek külön jelentősége az volt, hogy István országa bizonyította: képes megvédeni magát a külső ellenségekkel szemben is.
A következő évben, jóllehet II. Konrád először még újabb támadást tervezett, bajor közvetítéssel békét kötöttek egymással, sőt feltehetőleg II. Konrád kisebb területi engedményeket is tett a Fischa és a Lajta közén. Ebben valószínűleg szerepe volt Imre herceg 1031-es halálának, hiszen ezzel nőágon is kihalt a Konrádot megelőző bajor uralkodóház, és Istvánnak már nem lehetett jogcíme a német trónra.

Kérdések:
Mikor támadta meg II. Konrád német-római császár a Magyar Királyságot?
Hol lépte át a magyar határt II. Konrád a seregeivel 1030-ban?
I. István hogyan győzte le II. Konrád seregét 1030-ban?
Mit jelent a felperzselt föld taktikája?
Miért volt nagy jelentőségű, hogy Szent István 1030-ban legyőzte II. Konrád csapatát?
Mikor kötött békét egymással II. Konrád és I. István?
1031-ben miért békült ki egymással I. István és II. Konrád?
Mikor halt meg Imre herceg?
Imre herceg miben halt meg?
qgen: title: I. István magyar király context: 1001-ben Kalocsán is érseki székhelyet alapított. Már koronázása előtt is alapított püspökségeket, de utána is folytatta az egyházszervezet kiépítését. Püspökségeket szervezett országszerte. A feltehetően István általi alapítású egyházmegyék a két érseki rangra emelkedett esztergomin és kalocsain túl a veszprémi, a győri, az erdélyi, a pécsi, az egri, a csanádi, a váci és a bihari egyházmegyék. A falvakban is fellendült a keresztény hitélet, ugyanis az egyik híres rendelete alapján tíz falu köteles volt egy templomot építeni. A hittérítéshez külföldről hívott papokat. Eljött az idős Prágai Adalbert, Radla és Asztrik. Magyarország érsekeinek jelenléte az 1007-es frankfurti zsinaton és az Asztrik érsek által 1012-ben Bambergben felszentelt oltár mutatja a magyar egyház kapcsolatát a Szent Római Birodalom papságával.

Kérdések:
Szent István mikor alapította a kalocsai érsekséget?
Hány egyházmegyét alapított Szent István király?
Hol alapított egyházmegyéket I. István?
Mely egyházmegyék kaptak érseki rangot Szent István idejében?
Hány falunként kellett egy templomot építeni Szent István rendelete szerint?
Minek köszönhető, hogy Szent István idejében a falvakban is aktív volt a hitélet?
Milyen külföldről érkezett papok térítettek Magyarországon Szent István idejében?
Szent István király miért hívott Magyarországra külföldi papokat?
Mi bizonyítja a magyar egyház és a Szent Római Birodalom papjainak szoros kapcsolatát?
qgen: title: I. István magyar király context: Leodvin bihari püspök írta, hogy hadjárata során Cesariesból több szent ereklyéit is elhozta, köztük Szent György és Szent Miklós földi maradványait. A székesfehérvári háromhajós bazilikának adományozta őket, aminek a Szent Szűz a védőszentje. Itt alapított egy káptalant és itt rendezte be új fővárosát. 1018-ban vagy 1019-ben új zarándokút létesült, ami elkerülte a régi fővárost, Esztergomot. Az új útvonal Magyarországon keresztül kötötte össze Nyugat-Európát a Szentfölddel. István gyakran találkozott és beszélgetett a zarándokokkal, akik hírét vitték szerte Európában. A Kárpát-medencén áthaladó és a Szentföldre tartó zarándokokat fogadta a királyi udvarban, bőségesen ellátta őket és biztosította számukra az országon való biztonságos áthaladást. Clunyi Odilo apát levelet írt arról, hogy a Szentföldön járt zarándokok méltatták a király hitét. A Szentföldre illetve Rómába igyekvő magyar zarándokok számára pedig vendégházakat építtetett Konstantinápolyban, Jeruzsálemben, Ravennában és Rómában. Mivel István biztonságossá tette az utat, az vonzóvá vált a zarándokok számára.

Kérdések:
Honnan kerültek Székesfehérvárra Szent György és Szent Miklós földi maradványai?
A székesfehérvári bazilikának hány hajója van?
Ki a védőszentje a székesfehérvári bazilikának?
Kinek az ereklyéit hozta Magyarországra Szent István király Cesariesból?
Hová kerültek Szent György és Szent Miklós ereklyéi, miután István király Magyarországra hozta őket?
Hol jelölte ki Szent István a Magyar Királyság új fővárosát?
Székesfehérvár előtt mi volt a Magyar Királyság fővárosa?
Mit nevezünk Szentföldnek?
Hogyan fogadta Szent István király a Szentföldre tartó zarándokokat?
I. István hol építtetett vendégházakat a magyar zarándokok számára?
Hány vendégházat építtetett Szent István Európa-szerte a magyar zarándokok számára?
qgen: title: I. István magyar király context: A zarándokokhoz kereskedők csatlakoztak, köztük besenyők is. A legenda szerint István király halálra ítélte azokat a határőröket, akik megtámadtak az úton vándorló 60 békés gazdag besenyőt. Ezzel demonstrálta országának belső békéjét.
A király meggyőzött kereskedőket és zarándokokat, hogy telepedjenek le országában. A velencei bencés szerzetes, a későbbi Szent Gellért szintén zarándokként érkezett az országba 1020 és 1026 között, a pécsváradi monostorban tartotta első igehirdetését. A Szentföldre kívánt továbbutazni. Ezt követően mutatták be a királynak, aki itt marasztalta, és őt választotta fia nevelőjéül is. Gellért az egyházi reformmozgalom híveként Deliberatio című művében elítélte az erőszakos birtokszerzést és az ágyasságot épp úgy, mint a papi házasságot. István több bencés monostort alapított, mint a pécsváradi, zalavári és bakonybéli apátságot. Ezenkívül megalapította a veszprémvölgyi apácakolostort is.

Kérdések:
A legenda szerint hogyan bizonyította be Szent István király, hogy Magyarország biztonságos a zarándokok számára?
Szent Gellért mikor érkezett Magyarországra?
Szent Gellért milyen szerzetesrendhez tartozott?
Szent Gellért milyen okból jött Magyarországra?
Hol tartotta első miséjét Szent Gellért Magyarországon?
Ki volt Szent István fiának nevelője?
Ki írta a Deliberatio című művet a XI. században?
Mi ellen emelte fel a szavát Szent Gellért a Deliberatio című munkájában?
Hány bencés monostort alapított I. István?
Hol alapított bencés monostorokat I. István?
Ki alapította a veszprémvölgyi apácakolostort?
Hol alapított apácakolostort Szent István?
Mi a különbség a monostor és a kolostor között?
qgen: title: I. István magyar király context: Koppány legyőzése után korábban tett fogadalmának megfelelően folytatta és befejezte a pannonhalmi bencés apátság építését. Fölépíttette az esztergomi székesegyházat, a székesfehérvári koronázóbazilikát és az óbudai Szent Péter és Pál-templomot. Az apátságok, kolostorok keretén belül megindult a latin írásbeliség, iskolák működtek, és azok váltak a művelődés szellemi központjaivá. A rendházakhoz már ekkor hozzátartozott az úgynevezett könyvesház, ahol meg lehetett találni a Bibliát és fellelhetők voltak a szertartáskönyvek mellett tudományos írások is. Az ilyen „könyvtárak” állománya nem volt nagy, ötven-száz kötetet számolhatott. A szerzetesek által működtetett iskolákban az európai keresztény kultúrát tanították, diákjaikból pedig nemcsak a hittérítők kerültek ki, hanem a művelt, írástudó réteg, a király és a vármegyék fő emberei is. A papok és szerzetesek a vallásos szövegeken kívül, a jogi és politikai okmányokat is megfogalmazták. István bőkezűen adakozott az egyházaknak, gyakran látogatta őket. Kálti Márk munkájában, a Képes krónika szerint ezüst dinárokkal teli erszényt hordott az övén, és mikor szegényt látott, saját maga gondoskodott róla.

Kérdések:
Ki alapította a pannonhalmi bencés apátságot?
Mi volt az eredménye annak, hogy Szent István kolostorokat és apátságokat alapított Magyarországon?
A XI. században hogy hívták a könyvtárakat?
Hány kötetet tartalmazott általában Magyarországon egy XI. századi könyvtár?
Bőkezű volt I. István a szegényekkel?
qgen: title: I. István magyar király context: Az Intelmek Szent István király intelmei Imre herceghez a Corpus Juris Hungaricibe felvett első törvény, Szent István első törvénykönyve 1027-ből, a korszak legjelentősebb magyar irodalmi alkotása. A király fiához, a trónörökös Imre herceghez intézett Admonitiones (Intelmek) című latin nyelvű műve. Szövegét késő középkori iratok őrizték meg. A történészek vitatják, hogy a művet valóban István király írta-e, vagy egyházi személy. Abban azért egyetértenek, hogy a 11. század első évtizedeiben íródott.
Az Intelmek amellett érvel, hogy a királynak katolikus kereszténynek kell lennie. Ennek abban is meg kell nyilvánulnia, hogy támogatja az egyházat, rendszeresen konzultál a püspökökkel, és megbünteti azokat az egyháziakat, akik bűnt követtek el. Együtt kell működnie uralmának pilléreivel, püspökökkel, főurakkal, ispánokkal és katonákkal.

Kérdések:
Mikor íródott a Szent István király intelmei Imre herceghez című mű?
Ki a szerzője a Szent István király intelmei Imre herceghez című munkának?
Szent István írta az Intelmek Imre herceghez című művet?
Mit jelent az admonitiones szó?
Milyen nyelven írták a Szent István király intelmei Imre herceghez című művet?
Milyen tanácsokat ad Szent István Imre hercegnek az Admonitiones című műben?
qgen: title: I. István magyar király context: Apja testvérének fiai, azaz István unokatestvérei, Vazul és László jöhettek számításba, azonban László még mindig pogány hitet vallott, Vazul pedig bizánci rítusú keresztény volt. Választása végül Ilona nevű lánytestvérének fiára, azaz unokaöccsére, Orseolo Péterre esett, aki már az 1020-as évektől a magyar királyi udvarban élt, mert az Orseolo-család ellen fellázadtak a velenceiek, így Péter anyjával és húgával együtt István udvarába menekült. István döntése Vazulból elégedetlenséget váltott ki és kevéssel 1031 előtt merényletet követett el a királya ellen. István nem ítélte halálra a lázadó Vazult, de uralkodásra alkalmatlanná tette azzal, hogy megvakíttatta. Csak későbbi forrásokban szerepel, hogy Vazul fülébe ólmot öntöttek. Ám István törekvései ellenére a későbbi magyar királyok Vazul ágából kerültek ki.

Kérdések:
Kik jöhettek számításba I. István utódjaként Imre herceg halála után?
Miért nem akarta Szent István, hogy halála után unokatestvére, László kerüljön a trónra?
Miért nem akarta I. István, hogy halála után unokatestvére, Vazul legyen az utódja?
Vazul pogány volt?
I. István unokatestvére, László meg volt keresztelkedve?
Kit jelölt ki I. István utódjául a saját fia halála után?
Volt testvére Orseolo Péternek?
Miért élt Orseolo Péter az 1020-as évektől Magyarországon?
Vazul miért követett el merényletet Szent István király ellen?
Mikor akarta meggyilkolni Vazul Szent István királyt?
I. István és Vazul milyen rokoni viszonyban voltak egymással?
Hogyan büntette meg Vazult Szent István király?
qgen: title: I. István magyar király context: István királyt mindig is az egyik legnagyobb államférfinak tekintették Magyarországon. Fő eredménye a keresztény magyar állam megalapítása, ami biztosította a magyarok túlélését a Kárpát-medencében; szemben a hunokkal, avarokkal és más népekkel, amelyek korábban ugyanitt telepedtek le. Bryan Cartledge szerint István király uralma negyven évnyi viszonylagos békét hozott, és biztos, de nem látványos uralmat.
A későbbi magyar királyok, még Vazul leszármazottai is, hangsúlyozták, hogy megőrzik István király eredményeit. I. András, akit pogánylázadás juttatott hatalomra, betiltotta a pogány rítusokat, és deklarálta, hogy alattvalóinak István király törvényei szerint kell élniük (lásd Képes Krónika).
A középkori Magyarországon ha közösségek védelmezni akarták kiváltságaikat, akkor Szent István királyra hivatkoztak, tőle eredeztették kiváltságaikat. Példa Táp község lakóinak levele 1347-ből a Pannonhalmai Főapátsággal szemben, amikor is arra hivatkoztak, hogy az apát nem jogosult megemelni az adóikat, mert az ellentmond a Szent István király idejéből származó szabadságuknak.

Kérdések:
Szent Istvánt miért tekintik az egyik legnagyobb magyar államférfinak?
Mit tekintünk ma I. István legnagyobb eredményének?
Ki az a Bryan Cartledge?
Hogyan jutott hatalomra I. András?
Szent István miért vált igazodási ponttá a későbbi magyar királyok számára?
Mikor írtak Táp község lakói levelet a pannonhalmi főapátnak?
Miről írtak levelet Táp község lakói 1347-ben a Pannonhalmai Főapátságnak?
Miért tiltatta be I. András a pogány szokásokat?